वीडियो: आज रात लगेगा साल का दूसरा चंद्र ग्रहण, जानें आपके जीवन पर कैसा होगा असर!
5 जून यानी आज रात इस साल का दूसरा चंद्र ग्रहण लगने जा रहा है। ये एक उपछाया ग्रहण होगा जो रात 11 बजकर 15 मिनट से शुरू होगा और 6 जून को तड़के 2 बजकर 34 मिनट पर खत्म होगा। बताया जा रहा है कि आधी रात में 12:54 में इस ग्रहण का प्रभाव सबसे ज्यादा रहेगा। जानिए इस बार का ये चंद्र ग्रहण अलग कैसे है?
5 जून यानी आज रात इस साल का दूसरा चंद्र ग्रहण लगने जा रहा है। ये एक उपछाया ग्रहण होगा जो रात 11 बजकर 15 मिनट से शुरू होगा और 6 जून को तड़के 2 बजकर 34 मिनट पर खत्म होगा। बताया जा रहा है कि आधी रात में 12:54 में इस ग्रहण का प्रभाव सबसे ज्यादा रहेगा। इसे भारत समेत एशिया, यूरोप ऑस्ट्रेलिया और अफ्रीका में देखा जा सकेगा। आपको बता दें आज रात को लगने वाला चंद्रग्रहण उपछाया है। जिसका मतलब ये है कि पृथ्वी की मुख्य छाया के बाहर का हिस्सा चांद पर पड़ेगा जिससे उसकी चमक फीकी पड़ जाएगी
क्या आप भी इस चंद्र ग्रहण को देख सकेंगे। इस सवाल का जवाब लाखों लोग तलाश रहे हैं। वैज्ञानिकों की माने तो ये उपछाया ग्रहण है, इसलिए ग्रहण का असर बहुत ज्यादा नहीं दिखेगा चांद पर सिर्फ हल्की सी परछाई पड़ती दिखेगी। यानी चांद बस थोड़ा सा मटमैले रंग का दिखाई देगा। साथ ही यह चांद के सिर्फ 58% हिस्से को कवर करेगा। आसान भाषा में कहें तो इस ग्रहण को देखना काफी मुश्किल होगा। बहुत ध्यान से देखने और आसमान साफ होने पर ही आपको इसमें थोड़ा बहुत बदलाव देखने को मिलेगा।